**H O T Ă R Â R E A NR. 121**

 **din 27 octombrie 2016**

**privind aprobarea Studiului de fezabilitate şi a indicatorilor**

**tehnico-economici aferenţi proiectului**

**"Reconversia și refuncționalizarea terenurilor și suprafețelor degradate neutilizate din Pădurea Bungăr, Municipiul Dej"**

**Consiliul local al Municipiului Dej,** întrunit în ședința ordinară din data de 27 octombrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 15.292 din data de 30 iunie 2016, al Biroului Programe, Programul Operaţional Regional 2014-2020, axa Prioritară 5 - Îmbunătăţirea mediului urban şi conservarea, protecţia şi valorificarea durabilă a patrimoniului cultural, Prioritatea de investiții 5.2, Realizarea de acțiuni destinate îmbunătățirii mediului urban, revitalizării orașelor, regenerării și decontaminării terenurilor industriale dezafectate (inclusiv a zonelor de reconversie), reducerii poluării aerului și promovării măsurilor de reducere a zgomotului, proiect avizat favorabil în ședința de lucru a Comisiei economice din data de 26 octombrie 2016;

 În temeiul prevederilor Hotărârii Guvernului Nr. 28/2008 privind aprobarea conţinutului - cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

 Având în vedere prevederile art. 36, alin. (4), lit. ”d”, ”e”, art. 45, alin. (2), lit.”e” şi ale art. 115, alin. (1), lit. ”b” din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** Studiul de fezabilitate şi indicatorii tehnico-economici aferenţi proiectului **"Reconversia și refuncționalizare terenurilor și suprafețelor degradate neutilizate din Pădurea Bungăr, Municipiul Dej",** conform Anexei Nr. 1 la prezenta hotărâre.

**Art. 2.** Cu ducerea la îndeplinire a prezentei hotărârii se încredinţează Primarului Municipiului Dej, Biroului Programe Dezvoltare, Direcția Tehnică, Direcţia Economică şi Compartimentului Juridic din cadrul Primăriei Municipiului Dej.

**Art. 3**. Prezenta se comunică Prefectului Judeţului Cluj în vederea exercitării controlului de legalitate şi Ministerului Dezvoltării Regionale şi Administrației Publice pentru luare la cunoştinţă.

**Preşedinte de şedinţă,**

**Lazăr Nicolae**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**